Bobbi Kristina Brown, w'imyaka 22 y'amavuko akaba umukobwa w'ibihangange nka Bobbi Brown na Whitney Houston yajyanywe muri koma , ndetse umuryango we ukaba ushimangira ko kubaho kwe babona bitagishobotse.
Yasanzwe mu rwogero kuri uyu wa gatandatu tariki ya 31 Mutarama 2015 maze uyu mukobwa Bobbi Kristina ahita ajyanwa mu bitaro igitaraganya. Byakomeje kuvugwa cyane ko yaba yarazize ibiyobyabwenge byinshi yakoresheje nubwo umuryango we wakomeje kubihakana, nyuma rero haje gukorwa iperereza basanga mu rugo rwe harimo bimwe mu biyobyabwenge byakoreshwaga n'uyu mukobwa.
Ibi kandi nanone bigasa nk'urupfu rwahitanye Whitney Houston nyina w'uyu mwana nawe wasanzwe mu rwogero yitabye Imana . Ikinyamakuru 7sur7 gitangaza,ko kuri uyu wa Gatatu tariki ya 24 Kamena 2015 umuryango w'uyu mukobwa wavuze ko wafashe umwanzuro wo kohereza Kristina Brown muri iki kigo kibamo abarwayi bari mu minsi ya nyuma yo kubaho nyuma yo kubona ko nta cyizere cyo kubaho kigihari kuri uyu mukobwa.
Umuryango w'uyu mukobwa wakoze uko ushoboye ujyana Kristina mu bitaro bikomeye bitandukanye ariko uburwayi bwe bukomeza kwanga aho gukira akarushaho kuremba.
Emmy Son Bakunda